Երկրորդ տարբերակին իրականացումը կապուած էր քանի մը դժուարութիւններու հետ, որոնցմէ ամենամեծը հակառակորդի տարածքին մէջ (հիմնականին մէջ հարթաւայրային դաշտեր ունեցող Միջագետքի մէջ) մարտական գործողութիւններ կատարելու անսովոր ըլլալն էր: Սակայն այս տարբերակի իրականացման պարագային Արմանի զօրքերուն ինքնաբերաբաեր պիտի օժանդակէին նուաճուած տարածքներու բնակչութեան տրամադրութիւնները, որոնք աքադական իշխանութիւններէն դժգոհ ըլլալով` լեռնցիներուն պիտի ընդունէին որպէս իրենց ազատարարներուն: Հիմնական այս նկատառումներով է, որ պիտի առաջնորդուէին տարածաշրջանի գերտէրութեան դէմ պայքարող Արման երկրի եւ անոր շուրջ համաբխմուած ցեղապետութիւններու զօրքը: (Աքադական աղբիւրներու մէջ երկրին անունը յիշաուած է «Արմանում» տարբերակով: Տեղանուան վերջին «ում» մասնիկը աքադերէնի ուղղական հոլովի վերջաւորութիւնն է: Բուն երկրանունն է «Արման», որ խեթական բնագրերու մէջ կը յիշատակուի «Արմանի» տարբերակով. ասոնք Հայաստանի «Արմենիա» անուան հնագոյն յիշատակութիւններէն մէկն է):